Domus Creutznacher

Historia 
Anno 1507 Conradus Creutznacher, locuples mercator, istud aedificium construere iussit. Porta ad forum anni 1559 ianuas priscas substituit. Domus erat et repositorium et taberna et habitaculum. Quoad genus architectonicum aequat et Domum Lutheri et demarchium antiquum.

Circa annum 1600 dux Ioannes Ernestus aedes acquisiverat, ut in complexum castelli urbani insererentur. Quae partem meridianam fori, quod tunc Nundinae feriae quartae nuncupabatur, compleverunt. Cum sedes ducalis anno 1742 partim destrueretur, regia mansit. Serviebat postea fisco iustitiaeque grandis ducatus Saxoniae-Vimariorum-Eisenach et Civitatis Thuringiae. Usui administratorio pluries mutationes fiebant.

Opera craticia tabulati superioris anno 1885 rursus detecta sunt. Consilia annis 1930 capta, ut Bibliotheca Caroli Alexandri hic tecta servaretur, perdebantur. Altero pancosmico bello aedificium hoc, ut plurima circa forum medium sita, damna multa tulit. Tempore rei publicae democraticae Germanicae graphia officii de commeatu publico inerant.

 Restaurationes 
Annis ab 2002 ad 2005 aedes renovatae sunt statu originali refecto. Ianuario mense 2004 propter lacunaria quaedam iniussu ablata renovationes stiterunt. Expositionem de Luthero, cum Domus Lutheri finitima sanabatur, hic temporaliter (usque annum 2015) collocabant. 

 Nexus externi 

 De domo in pagina architectorum
 De domo in pagina periegetica quapiam

Categoria:Ysenacum